b'\n_START_ARTICLE_\nAina eka kerta\n_START_SECTION_\nJuoni\n_START_PARAGRAPH_\nHenry Roth (Adam Sandler) on Havaijin meriel\xc3\xa4intarhassa el\xc3\xa4inl\xc3\xa4\xc3\xa4k\xc3\xa4rin\xc3\xa4 ty\xc3\xb6skentelev\xc3\xa4 naistenmies. Er\xc3\xa4\xc3\xa4n\xc3\xa4 aamuna h\xc3\xa4n tapaa kahvilassa taidetta opettavan Lucy Whitmoren (Drew Barrymore) ja he sopivat tapaavansa kahvilassa seuraavanakin aamuna. Seuraavana p\xc3\xa4iv\xc3\xa4n\xc3\xa4 Henry saapuu j\xc3\xa4lleen tapaamaan Lucya, mutta t\xc3\xa4m\xc3\xa4 v\xc3\xa4itt\xc3\xa4\xc3\xa4kin ettei tunne Henry\xc3\xa4. Silloin kahvilan omistaja vet\xc3\xa4\xc3\xa4 Henryn syrj\xc3\xa4\xc3\xa4n ja kertoo Lucyn k\xc3\xa4rsiv\xc3\xa4n anterogradisesta amnesiasta, jonka h\xc3\xa4n oli saanut auto-onnettomuudesta vuotta aiemmin. T\xc3\xa4m\xc3\xa4n johdosta Lucy ei muista mit\xc3\xa4\xc3\xa4n onnettomuusaamun j\xc3\xa4lkeisist\xc3\xa4 tapahtumista, sill\xc3\xa4 mitk\xc3\xa4\xc3\xa4n muistot eiv\xc3\xa4t tallennu h\xc3\xa4nen pitk\xc3\xa4aikaismuistiinsa. Joka p\xc3\xa4iv\xc3\xa4 her\xc3\xa4tess\xc3\xa4\xc3\xa4n Lucyn mieli tyhjenee edellisen p\xc3\xa4iv\xc3\xa4n tapahtumista ja h\xc3\xa4n kuvittelee joka p\xc3\xa4iv\xc3\xa4 el\xc3\xa4v\xc3\xa4ns\xc3\xa4 samaa p\xc3\xa4iv\xc3\xa4\xc3\xa4, 13. lokakuuta 2002.'